Diari Oficial de la Generalitat Valenciana


Sumari del DOGV 9225, del 29-11-2021 (2021/11924)

Informació pública en el procediment de declaració d'incompliment del deure d'edificar i règim d'edificació forçosa sobre el solar situat al carrer Sant Ramón número 10 (Expedient 24370 3796 17).
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9225

Data del DOGV
:   29-11-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/11485


Organisme emissor
:   Ajuntament de València

Tipus de document
:   Anunci

Informació pública en el procediment de declaració d'incompliment del deure d'edificar i règim d'edificació forçosa sobre el solar situat al carrer Sant Ramón número 10 (Expedient 46087 4407 17). [2021/11146]  
De conformitat amb el que es disposa en l'article 194 del Decret legislatiu 1/2021, de 18 de juny, del Consell d'aprovació del Text Refós de la Llei d'Ordenació del Territori, Urbanisme i Paisatge, l'ordre d'edificació se sotmetrà a informació pública pel termini d'un mes anunciant-se en el Diari Oficial de la Generalitat Valenciana i en un periòdic de la província d'àmplia difusió i s'haurà de notificar simultània o prèviament de manera expressa a la propietat i a les persones titulars de drets reals, per la qual cosa es fa públic el següent:  
  
La tinenta d'alcalde de Manteniment i Obres d'Infraestructura/Planificació i Gestió Urbana/Relacions Institucionals, en virtut de delegació conferida per Resolució 134 de 24 de juliol de 2020, ha dictat la Resolució GL-6103 de data 12 de novembre de 2021, que en la seua part dispositiva diu el següent:  
  
Primer. Ordenar l'edificació a la propietat de la parcel·la situada en c/Sant Ramón 10, amb referència cadastral 5333920YJ2753C, per haver superat el termini de dos anys per a edificar referit en l'article 194 del TRLOTUP, havent de sol·licitar llicència i prestar garantia en els termes previstos en l'apartat «segon 2.» de la part dispositiva de la present proposta.  
Les condicions urbanístiques de la parcel·la l'edificació de la qual s'ordena són les indicades en l'informe de circumstàncies urbanístiques obrant en l'expedient, que es resumeixen en:  
Parcel·la del carrer Sant Ramón, 10  
Classificació: sòl urbà (SU)  
Qualificació: CHP-1-Conjunt Històric Protegit Ciutat Vella  
Superfície: residencial plurifamiliar 160 metres quadrats  
Ús global: Rpf. / (residencial plurifamiliar)  
Altures permeses: 4  
  
La parcel·la sobre la qual pesa el deure urbanístic d'edificar es troba situada al carrer Sant Ramón, 10 amb referència cadastral 5333920YJ2753C, inscrita en el Registre de la Propietat número 10 de València, inscripció 7ª de 04.12.2020, en el tom 2377, llibre 47, foli 41, finca núm. 563 de la secció de Serrans, figurant en la mateixa la identitat de la propietat d'aquesta parcel·la.  
La present ordre d'edificació implica per si mateixa la inclusió en el Registre Municipal de Solars i Edificis a Rehabilitar; amb efectes merament declaratius i de publicitat, és a dir, qualsevol persona pot consultar el Registre i, per tant, tindre coneixement de l'ordre d'edificació que pesa sobre la propietat.  
En la inscripció en el Registre Municipal de Solars i Edificis a Rehabilitar es faran constar les circumstàncies abans esmentades, relatives a aquest solar.  
  
Segon. Notificar a la propietat i altres titulars de drets reals, els qui, en el termini de dos mesos comptats des de la notificació, podran optar per:  
1. Realitzar les al·legacions que tinguen per convenient.  
2. Comprometre's a sol·licitar llicència en un termini màxim addicional i improrrogable d'altres dos mesos i efectivament a edificar, atorgant fiança del 5 % del cost de les obres mitjançant la presentació del preceptiu projecte bàsic d'edificació.  
3. Manifestar la seua voluntat d'adherir-se al règim concertat amb el promotor que siga seleccionat en pública concurrència en el règim de substitució forçosa regulat en aquesta llei, en la modalitat de pagament de parts de l'edificació en règim de propietat horitzontal, això sense procedir a la declaració d'incompliment.  
  
Tercer. Sotmetre la present ordre a informació pública pel termini d'un mes mitjançant anunci en el DOGV i en un periòdic de la província d'àmplia difusió.  
  
L'expedient es troba a la disposició dels interessats per al seu examen i consulta en la seu electrònica de l'Ajuntament de València, sede.valencia.es, entrant en «carpeta ciutadana- els meus expedients».  
  
Quart. Advertir que en el cas que no sol·liciten llicència i efectivament construïsquen o s'adherisquen a l'execució concertada, o si els informes tècnics i jurídics municipals impediren la concessió de la llicència, el procediment de declaració d'incompliment continuarà amb les següents conseqüències de conformitat amb l'article 194.5.b del TRLOTUP, que amb caràcter general són els següents:  
  
1r. La inscripció en el Registre Municipal de Solars i Edificis a Rehabilitar.  
2n. Minoració de l'aprofitament fins a un 50 % de conformitat amb les previsions de l'art. 109.4 del TRLOTUP.  
3r. Es triarà el règim d'edificació forçosa mitjançant substitució forçosa, venda forçosa o expropiació forçosa, segons convinga als interessos públics.  
4t. Comunicació al Registre de la Propietat.  
  
Cinqué. Als efectes previstos en els articles 179 i 194.3 del TRLOTUP, i una vegada notificats els propietaris, procedisca's a la inscripció de l'immoble en el Registre Municipal de Solars i Edificis a Rehabilitar, i a la comunicació de la present Resolució al Registre de la Propietat.  
  
  
Sisé. Donar trasllat als Serveis de Llicències Urbanístiques d'Obres d'Edificació, Planejament, Gestió Urbanística i Activitats.  
  
València, 19 de novembre de 2021.- El secretari d'Àrea I: Manuel Latorre Hernández.